મુંબઈઃ ‘કસૌટી જીંદગી કી’ સીરિયલ 17 વર્ષ પછી ટીવી પર કમબેક કરવા જઈ રહ્યું છે. આ સીરિયલના બે ચેહરા તો સામે આવી ગયા છે પરંતુ અન્ય નામો પર હજુ પણ રહસ્ય છે. આ વખતે એરિકા ફર્નાન્ડિઝ અને પાર્થ સમથાન પ્રેરણા અને અનુરાગના રોલમાં જોવા મળશે. 17 વર્ષ પહેલા આ રોલ શ્વેતા તિવારી અને સિઝેન ખાને ભજવ્યો હતો. પાર્થ આ વખતે અનુરાગ બાસુનો રોલ કરશે અને સીરિયલના પ્રોમોમાં પાર્થને જોઈ લોકો ખુશ થયા હતા. પાર્થ 2012માં પેંટાલૂન ફ્રેશ ફેસ તરીકે સિલેક્ટ થયો હતો. પાર્થે ઈન્સ્ટાગ્રામ પર શેર કરેલી તસવીર અનુસાર તેને એક્ટિંગ ઉપરાંત ફેશન અને ફરવાનો શોખ રહ્યો છે. પાર્થ એક્ટર ટાઈગર શ્રોફની ગર્લફ્રેન્ડ દિશા પટનીને ડેટ કરી ચૂક્યો છે.